Държавен вестник, бр. 22, 2012 г., стр. 53

БРОЙ  22	
Д Ъ Р Ж А В Е Н  В Е С Т Н И К 	
СТР.  53  
от ученето, описани в държавните образователни 
изисквания (ДОИ) за придобиване на квалифи­
кация по съответните професии.
2. Описание на професията
2.1. Трудови дейности, отговорности, лично­
стни качества, особености на условията на труд, 
оборудване и инструменти, изисквания за упраж­
няване на професията, определени в законови 
и подзаконови актове (здравословно състояние, 
правоспособност и др.)
Музикалният оформител работи като помощник 
на главния музикален оформител в производството 
на пълнометражен игрален филм или самостоятел­
но в късометражното кино и телевизията. Участва 
в изработването на общата звукова партитура на 
визуалното произведение съвместно със звуко­
режисьора и според изискванията на режисьора. 
Умее до голяма степен да обогатява и/или 
допълва звуково визията на аудио-визуалния фор­
мат, а така също и да подчертава чрез средствата 
на музикалните акценти важните драматургични 
моменти в една творба.
В своята практика музикалният оформител 
използва фрагменти от готови музикални произ­
ведения, музикални ефекти и шумове. Необходимо 
е да притежава музикална култура и да познава 
образци от различните стилове и жанрове музика: 
класическа (предкласика, класика, романтизъм, 
импресионизъм, съвременна), поп и джаз музи­
ка (евъргрийни, блус, рок, метъл, техно и т.н.), 
инструментална народна музика (обработена и 
автентична), филмова музика и др.
Преди да подбере музикалните фрагменти и 
ефекти, с които ще озвучи аудио-визуалното про­
изведение, музикалният оформител се запознава 
с драматургичния материал, сценария, темата на 
предаването, режисьорската идея и концепция и се 
консултира с главния музикален оформител (ако 
има такъв), за да може да подбере най-подходя­
щите откъси и ефекти, като стил, темпоритъм, 
времетраене, тембърова и друга характеристика.
Музикалният оформител организира озву­
чаването на филмови и телевизионни кадри, 
като ползва специфичните изразни средства на 
звукозаписа. Извършва презаписи на откъси от 
музикални произведения и ефекти на носители, 
които технологично са подходящи за озвучаване 
(магнитна лента, CD и др.). За целите на фил­
мопроизводството при снимане на филмова лента 
музикалният оформител прехвърля в магнитна 
копирна избрания музикален материал и несин­
хронните ефекти, ползва мувиола самостоятелно 
или с помощта на монтажист за монтиране по 
картина на музиката и ефектите на филма.
В зависимост от сложността на оформлението, 
което има да извърши, музикалният оформител 
подготвя музиката за озвучаване в звукова кабина, в 
която има звукосмесителен пулт, или в звукозаписно 
студио с няколко записващи и възпроизвеждащи 
звукови магнетофона.
Музикалният оформител нанася музикалното 
оформление и ефектите на звукова пътечка непо­
средствено след грубия монтаж и преди мишунга. 
Оформя звуковата партитура окончателно по време 
на финия монтаж и мишунга. Умее да изработва 
международна фонограма.
След приемане на аудио-визуалната творба 
музикалният оформител извършва пълен опис по 
времетраене на използваната музика и списък на 
композиторите на музикалните откъси, носители 
на авторски права.
За успешното упражняване на професията му­
зикалният оформител трябва да има музикална 
култура, технически усет, да умее да работи в 
екип, да се съобразява с указанията на режисьо­
ра и главния музикален оформител, да умее да 
убеждава и да комуникира.
Работното му време е в зависимост от специ­
фиката на работата – може да бъде както с нор­
мална продължителност в съответствие с Кодекса 
на труда, така и до късно вечер в празничните и 
почивните дни.
2.2. Възможности за продължаване на профе­
сионалното обучение
Придобилите трета степен на професионална 
квалификация по професията „Музикален офор­
мител“ могат да се обучават за придобиване на 
квалификация по други професии от професи­
онално направление „Музикални и сценични 
изкуства“. Обучението по общата задължителна 
професионална подготовка – единна за всички 
професионални направления, както и част от от­
расловата задължителна професионална подготовка 
и специфичната за професията професионална 
подготовка, се зачита. 
Лицата, придобили професионална квалифика­
ция по професията „Музикален оформител“, имат 
възможности за повишаване на квалификацията си 
в курсове и семинари, организирани от обучаващи 
институции, браншови организации и др.
2.3. Възможности за професионална реализация 
съгласно Националната класификация на професи­
ите и длъжностите (НКПД – 2011), утвърдена със 
Заповед № РД-01-931 от 27.12.2010 г. на министъра 
на труда и социалната политика, изм. и доп. със 
заповеди № РД-01-204 от 28.02.2011 г., РД-01-426 
от 30.05.2011 г., РД-01-529 от 30.06.2011 г., РД-01-
533 от 30.06.2011 г. и РД-01-952 от 29.12.2011 г.
Придобилите трета степен на професионална 
квалификация по професията „Музикален офор­
мител“ могат да работят на свободна практика 
или в национални и местни ефирни и кабелни 
електронни медии, както и в киностудия на 
следните длъжности от НКПД – 2011: 3521-5002 
Музикален оформител, 3521-3009 Звукооператор, 
смесител на звукове, 3521-3010 Звукотехник, 3521-
3039 Специалист звукови ефекти, както и други 
подобни, допълнени при актуализиране на НКПД.
3. Цели на обучението
3.1. Цели на обучението по общата задължител­
на професионална подготовка – единна за всички 
професионални направления
След завършване на обучението по професията 
обучаваният трябва да:
· познава, спазва и прилага правилата за здра­
вословни и безопасни условия на труд;
· умее да формулира проблеми, задава въпроси, 
прави отчет за извършената работа, установява и 
поддържа делови отношения;